**Administrația Domeniului Public a început niște lucrări de amenajare în părculețul din spatele blocurilor noastre. Nu știm ce vor să facă acolo și lucrătorii nu ne răspund la întrebări. Ce putem face?**

Acțiunile de reamenajare ar trebui să aibă panou de informare, de asemenea informații despre proiect ar trebui să găsiți pe site-ul instituției și/sau în Hotărârile de Consiliu Local adoptate în cadrul ședințelor de consiliu (la care puteți participa în baza **Legii 52/2003** privind transparența decizională în administrația publică – paginile 98-99 din [manualul de advocacy](http://cere.ong/wp-content/uploads/2018/02/Manual_advocacy.pdf)). Puteți suna, scrie și/sau merge în audiență la Administrația Domeniului Public din cadrul primăriei de care aparține spațiul respectiv și le puteți cere informații în baza [Legii 544/2001](https://bit.ly/2NUVgtG)

Dacă se desfășoară lucrări fără existența unui panou care să ofere toate informațiile necesare, puteți sesiza Inspectoratul de Stat în Construcții.

O dată ce ați aflat suficiente informații și ați discutat cu cât mai muți vecini, luați legătura cu beneficiarul lucrării (probabil Administrația Domeniului Public/Primăria). Arătați că pentru comunitate e important să fie consultată atunci când se fac astfel de lucrări. Spuneți cum considerați voi că ar trebui să fie amenajat spațiul respectiv, și de ce.

Există o serie de reglementări care stabilesc regulile pe baza cărora se poate interveni în spațiul public, inclusiv reguli de consultare a cetățenilor din zonă. Găsiți [aici](http://cere.ong/wp-content/uploads/2018/02/Ghid_Cetateni_CERE_Civica-Compressed-2.pdf) mai multe informații.